
Către,




 
BIROUL PERMANENT AL




 
CAMEREI DEPUTAŢILOR


Vă înaintăm, alăturat, raportul asupra propunerii legislative privind trecerea oraşului Băneasa, judeţul Constanţa, la rangul de comună, trimisă Comisiei pentru administrație publică și amenajarea teritoriului pentru examinare în fond, cu adresa nr. Plx 557/2018 din 22 octombrie 2018.
PREŞEDINTE,

FLORIN - CLAUDIU ROMAN
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

	Bucureşti,
	15.11.2018

	Nr.
	4c-7/493


R A P O R T    

asupra propunerii legislative privind trecerea oraşului Băneasa, judeţul Constanţa, la rangul de comună

În conformitate cu prevederile art.95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a fost sesizată, prin adresa nr. Plx 557/2018 din 22 octombrie 2018, cu dezbaterea în fond în procedură de urgență, a propunerii legislative privind trecerea oraşului Băneasa, judeţul Constanţa, la rangul de comună înregistrată la Comisia pentru administrație publică și amenajarea teritoriului cu           nr.4c-7/493/24.10.2018.
,
Camera Deputaţilor este prima Cameră sesizată potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare.
La întocmirea prezentului raport Comisia a avut în vedere:

- avizul favorabil al Consiliului Legislativ (nr.1624/29.10.2018)
- avizul favorabil al Consiliului Economic și Social (nr.5430/30.10.2018)
Propunerea legislativă are ca obiect de reglementare trecerea oraşului Băneasa, judeţul Constanţa, la rangul de comună, deținut anterior intrării în vigoare a Legii nr.83/2004 pentru declararea ca orașe a unor comune. Comuna Băneasa are în componență satele Băneasa, Făurei, Negureni și Tudor Vladimirescu, iar reședința comunei Băneasa este satul Băneasa,

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 13 noiembrie 2018.
La lucrările comisiei au fost prezenţi 17 deputaţi, din totalul de 23 membri ai comisiei.

La dezbaterile care au avut loc a participat, în conformitate cu prevederile art.55 din Regulamentul Camerei Deputaţilor, republicat, doamna Sirma Caraman - secretar de stat în cadrul Ministerului Dezvoltării Regionale și Administrației Publice.
În urma examinării inițiativei legislative și a opiniilor exprimate de către membrii Comisiei, s-a hotărât cu unanimitate de voturi, adoptarea propunerii legislative privind trecerea oraşului Băneasa, judeţul Constanţa, la rangul de comună cu amendamente admise, prezentate în Anexa ce face parte integrantă din prezentul raport.
În raport cu obiectul şi conţinutul reglementării, propunerea legislativă face parte din categoria legilor organice.
	PREŞEDINTE,
	SECRETAR,

	FLORIN - CLAUDIU ROMAN
	SIMONA BUCURA - OPRESCU


  Șef serviciu, Sofia Chelaru

Consilier parlamentar, Roxana Feraru
Anexă

AMENDAMENTE ADMISE
	Nr. crt.
	Text inițiativă legislativă
	Text amendamente propuse

 (autorul amendamentelor)
	Motivarea amendamentelor propuse

	0
	1
	2
	3

	1. 
	LEGE

privind trecerea orașului Băneasa, județul Constanța, la rangul de comună
	Nemodificat
	

	2. 
	
Art.1. - (1) La data intrării în vigoare a prezentei legi, orașul Băneasa, județul Constanța, trece la rangul de comună, deținut anterior intrării în vigoare a Legii nr.83/2004 pentru declararea ca orașe a unor comune.


(2) Comuna Băneasa are în componență satele Băneasa, Negureni și Tudor Vladimirescu.


(3) Reședința comunei Băneasa este satul Băneasa.
	Nemodificat
	

	3. 
	
Art.2. - Anexa la Legea nr.2/1968 privind organizarea administrativă a teritoriului Republicii Socialiste România, republicată în Buletinul Oficial al României, Partea I, nr.54-55 din 27 iulie 1981, cu modificările ulterioare, anexa la Legea nr.83/2004, precum și Anexa nr.II, pct.5.6 și 6.1 la Legea nr.351/2001 privind aprobarea Planului de amenajare a teritoriului național - Secțiunea a IV-a - Rețeaua de localități, publicată în Monitorul Oficial al României, Partea I, nr.408 din 24 iulie 2001, cu modificările ulterioare, se modifică în mod corespunzător.
	
Art.2. - Anexa la Legea nr.2/1968 privind organizarea administrativă a teritoriului României, republicată în Buletinul Oficial al României, Partea I, nr.54-55 din 27 iulie 1981, cu modificările ulterioare, se modifică în mod corespunzător.
(Autor: Comisia pentru administrație publică și amenajarea teritoriului)
	Întrucât se propun intervenții legislative de modificare a trei acte normative, în acord cu exigențele de tehnică legislativă, propunem disjungerea normei în trei articole distincte, fiecare urmând să prevadă intervenția legislativă asupra câte unui act normativ. Astfel, art. 2 cuprinde doar intervenția de modificare a anexei la Legea nr.2/1968.

	4. 
	
	
Art.3. - Legea nr.83/2004 pentru declararea ca orașe a unor comune, publicată în Monitorul Oficial al României, Partea I, nr.310 din 7 aprilie 2004, se modifică în mod corespunzător.

(Autor: Comisia pentru administrație publică și amenajarea teritoriului)
	Art. 3 vizează modificare Legii nr.83/2004, nu doar a anexei (având în vedere că art.1 alin.(1) din lege se referă la județul Constanța care, în anexă, are numai orașul Băneasa).

	5. 
	
	
Art.4. - La anexa nr.II la Legea nr.351/2001 privind aprobarea Planului de amenajare a teritoriului național - Secțiunea a IV-a - Rețeaua de localități, publicată în Monitorul Oficial al României, Partea I, nr.408 din 24 iulie 2001, cu modificările și completările ulterioare, punctele 5.6 și 6.1 se modifică în mod corespunzător.
(Autor: Comisia pentru administrație publică și amenajarea teritoriului)
	Art.4 cuprinde intervenția de modificare a anexei nr.II la Legea nr.351/2001.

